Document ID: /roh_data/filtered/fineweb-2-filterrobots_roh.jsonl.gz/43585

Passa la mesadad dals exports da material da guerra è ida en l'Europa. Il pli impurtant stadi per armas svizras è la Germania. Al vischin en il nord ha la Svizra furnì l'onn passà armas en ina valita da 93,2 milliuns francs. Il segund grond client è stà l'Africa dal Sid e l'India cun mintgamai 34,6 milliuns francs. S'augmentà marcantamain èn ils exports en l'Africa (+207%).
Dapli exports en l'Arabia Saudita
L'avrigl passà ha il Cussegl fedral dà suenter al squitsch da l'economia e puspè lubì parzialmain exports d'armas en l'Arabia Saudita. Avant existeva in moratori d'exports per questa regiun pervi da la guerra en il Jemen. Quai ha er effect en las cifras. Envers il 2015 èn ils exports d'armas svizzers en l'Arabia Saudita s'augmentads l'onn passà da 5,8 sin 12,2 milliuns franc. Ina reducziun dals exports hai dà en ils Emirats Arabs, Bahrain e Catar.
RR novitads 10:00